Franka Potente

**Franka Potente** (naixita o 22 de chulio de 1974) ye una actriz alemana. O suyo primer treballo important estió a comedia *[[Nach Fünf im Urwald]]* (1995) conseguindo posteriorment prou buenas criticas en a o thriller d'acción *Lola rennt* (1998). Potente recibió os premios mas importants d'o cine y a televisión d'Alemanya por as suyas actuacions en *Lola rennt* y *[[Opernball]]*. Dimpués de meya decada d'actuacions con buenas criticas en diferents cintas alemanas, Potente trucó o ficacio de Hollywood por a suya interpretación d'o papel de Barbara Buckley en *[[Blow]]* (2001) y o papel d'actriz principal en *[[The Bourne Identity (2002)|The Bourne Identity]]* (2002) chunto a Matt Damon. Franka ha interpretato papels tanto d'actriz prencipal como segundaria en una gran variedat de cintas, tanto produccions de baixo coste como en grans estudios, actuando en diferents cheneros, dende comedias romanticas u y dramas dica ciencia ficción u thrillers d'acción.

## Os primers anyos
A mayor de dos chirmans, Potente naixió de Münster, Renania d'o Norte-Westfalia, y creixió amán, en a localidat de Dülmen. Su mai, Hildegard, yera una asistent medica, y su pai, Dieter Potente, un mayestro. O suyo apellito ye italiano ya que su bisagüelo yera un tellador siciliano que emigró a Alemanya en o sieglo XIX. Con a edat de 17 anyos, Franka pasó bels meses d'intercambeyo como estudiant en Humble, Texas, en os Estaus Unius.

## Carrera
Dimpués de rematar a escuela segundaria en Alemanya, Potente dentro en a Escuela d'Interpretación d'Otto Falckenberg en Munich. En os siguients anyos fació cuantos treballos d'interpretación difuera d'a escuela y apareixió en a suya primera cinta, *Aufbruch*, una cinta d'estudiants en l'anyo 1995. Un achent la trigó en un *casting* ta fer parti d'o reparto de *Nach Fünf im Urwald*, cinta dirichita por o suyo alavez novio, Hans Christian Schmid. Por ista actuación recibió en 1995 o premio Bavaro a la o Millor Talento Choven. D'atra man remató o suyo zaguer anyo de formación en o *[[Lee Strasberg Theatre Institute]]* en Manhattan.

Potente tornó ta Europa y treballó en muitas cintas alemanas y francesas. Entre atras fació o papel protagonista en a cinta *Lola Rennt* dimpués de conoixer a o suyo director, Tom Tykwer, en una tabierna. O papel fue escrito ta ella y encara que a cinta yera una producción de baixo coste, se fació prou popular en Europa. Franka Potente a mas cantó en a suya banda sonora. A mas d'en ista actuó en cuantas atras cintas alemanas, incluyindo-ie a cinta de terror *[[Anatomie]]* y o *thriller* romantico *[[Der Krieger und die Kaiserin]]* tamién dirichito por Tykwer.

O primer treballo en anglés de Franka plegó como editora en a cinta *[[Storytelling (cinta)|Storytelling]]* en 2001. Chusto dimpués fería un papel segundario en *[[Blow]]*, chunto a Johnny Depp, y o papel d'actriz prencipal en *[[The Bourne Identity (2002)|The Bourne Identity]]*, con Matt Damon, con qui tornaría a actuar en a segunda parti d'a cinta, *[[The Bourne Supremacy (cinta)|The Bourne Supremacy]]*. En 2006, actuó chunto a Eric Bana en a cinta australiana *[[Romulus, My Father (cinta)|Romulus, My Father]]*, por a que fue nominata por ta o Premio de l*'[[Australian Film Industry]]* como Millor Actriz Prencipal. Tamién en 2006, escribió y dirichió a cinta *Der die Tollkirsche ausgräbt*, una de comedia cinta muda.

Dende o 22 de mayo de 2007, Potente apareixió en tres capítols d'a serie *[[The Shield]]* en a canal de televisión FX, a on que fa o papel de Diro Kesakhian, una madrina d'a mafia armenia de Los Angeles.

En 2009, apareixió en o capítol doble *[[Broken (House)|Broken]]* d'a serie de televisión House M.D..

## Vida personal
Cuan no ye treballando en atro puesto, Potente reside en Berlín. Ha salito con o director Tom Tykwer y con l'actor americano Elijah Wood. En 2008, se prometió con un empresario americano. Franka dició a o periodico alemán *[[Bild]]* que o suyo nombre yera Dio Jason Kay Hauser y que teneban plans de formar una familia y tener ninos. En setiembre de 2009, manimenos, a parella se deseparó y o compromís se canceló.

## Filmografía

## Discografía
### Singles
* "Believe" (1998)
* "Wish (Komm Zu Mir)" (1998)
* "Easy Day" (1999)
* "Fly With Me" (2001)

## Libros
* 2005: Franka Potente / Max Urlacher, *Los Angeles - Berlin. Ein Jahr*, Herder 2005, ISBN 3-451-28847-8
* 2006: *Der die Tollkirsche ausgräbt, Drehbuch zum Film*
* 2009: Franka Potente / Karsten Schellenberg, *Kick Ass - Das alternative Workout*, Goldmann 2009, ISBN 3-442-39161-X
* 2010: Franka Potente: *Zehn: Stories*, Piper 2010, ISBN 978-3-492-05423-2

## Referencias

## Vinclos externos

*  Ficha en Internet Movie Database.
*  Ficha en Theaterkontakte.de.